ابو سعید باجی

ابو سعید خلف بن یحییٰ تمیمی باجی جو „سیدی بو سعید“ کے نام سے مشہور ہیں، 1156ء میں تیونس کے شہر باجا میں پیدا ہوئے اور 1230ء میں تیونس کے دار الحکومت کے نواحی علاقے سیدی بو سعید میں وفات پائی۔ وہ تیونس کے جلیل القدر دینی عالم اور اپنے عہد کے مشہور صوفیوں میں سے تھے۔ انھوں نے شیخ شعیب ابو مدین سے کسبِ فیض کیا اور ان کے نامور تلامذہ میں ابو حسن شاذلی اور سیدہ منوبیہ شامل ہیں۔
 ابتدائی زندگی 
ابو سعید باجی 551ھ میں تیونس کے شہر باجا میں پیدا ہوئے۔ وہیں قرآنِ کریم حفظ کیا، پھر تیونس منتقل ہوئے جہاں جامع زیتونہ میں تعلیم حاصل کی۔ ابتدا میں وہ پیشے کے اعتبار سے درزی تھے، پھر زہد و تصوف کی راہ اختیار کی۔ تیونس میں ان کی سماجی اور دعوتی سرگرمیاں نہایت وسیع ہو گئیں۔ وہ اپنے صوفیانہ طرزِ فکر کے ساتھ ساتھ تیونس کی بحری سرحدوں کی حفاظت میں بھی معروف رہے اور ساحلی علاقوں کی نگرانی کے ذریعے کسی بھی بیرونی حملے سے بچاؤ میں کردار ادا کیا۔
 حجِ مکہ 
603ھ/1207ء میں ابو سعید باجی مشرق کی جانب حج کی غرض سے روانہ ہوئے اور وہاں تین سال قیام کیا، جن میں زیادہ وقت مکہ مکرمہ میں گزارا، پھر زیارات کے لیے شام گئے۔ وہ 606ھ/1209ء میں تیونس واپس آئے۔ اس سفر سے انھوں نے علمی طور پر بہت فائدہ اٹھایا اور وطن واپسی پر ابن جوزی اور قشیری کی تصانیف کی تدریس شروع کی۔كتب بلاد باجة : مدائن و معالم و أعلام
 وفات 
ابو سعید باجی 628ھ/1230ء میں 77 برس کی عمر میں تیونس کے دار الحکومت کے شمالی ساحل کے قریب جبل منارہ قرطاج کے علاقے میں وفات پا گئے اور وہیں دفن ہوئے۔ بعد میں یہی مقام ان کے نام سے مشہور ہوا اور آج ضاحیہ سیدی بو سعید کے نام سے معروف ہے۔موقع مدينة سيدي بو سعيد: التعريف بالمدينة تاريخ الوصول: 14 04 2014  

 حوالہ جات 

زمرہ:551ھ کی پیدائشیں
زمرہ:628ھ کی وفیات
زمرہ:تونس کے صالح اولیاء
زمرہ:تیرہویں صدی کی تونسی شخصیات
زمرہ:تونسی صوفیا